ડીસા તાલુકાનું ભોયણ ગામ ડીસા થી ત્રણેક કિ.મી. દૂર આવ્યું છે. ભોયણ ગામનાં તળાવની પાળે વિચરતી જાતિનાં દસ ભરથરી પરિવારો વર્ષોથી સાડીના ઝૂંપડા બાંધીને રહે. મૂળ રાવણહ્થ્થો લઈને માંગવા જાય એ વખતે લોકો સાડી આપે જેનો ઉપયોગ તેઓ પોતાનું છાપરું બનાવવા કરે. જે ચોમાસે ભોયણનું તળાવ છલકાય એ વખતે ભરથરી પરિવારના ઝૂંપડા પાણીમાં ડૂબે. પરંતુ આ વખતનું ચોમાસું કાંઇક જુદું જ હતું. તા.૨૭મી જુલાઈનાં રોજ ગામ તળાવ ભરાયું. અનરાધાર વર્ષા ચાલુ જ હતી.